
A kétnyelvű földrajzi atlasz térképeinek vetülatanalízise és georeferálása

Kulcsszavak: vetületanalízis;georeferálás
Az utóbbi évek technológiai fejlődésének köszönhetően az utazások során már a digitális térképek és térképszerű ábrázolások használata sokkal gyakoribb, mint a papírtérképeké. A digitális térképeknek számos előnye van a papírtérképekkel szemben, ennek ellenére az oktatási térképek esetében ma is leginkább papírkiadványokat használnak (legalábbis a hazai iskolákban).
Dolgozatomban bemutatom a tudományos hátterét annak, hogy hogyan lehet elkészíteni egy hagyományos iskolai földrajzi atlasz térképeinek digitális változatát, amelynek eredményeképpen az atlasz térképei virtuális földgömbön szerepelnek.
Munkám során a romániai magyar iskolákban leggyakrabban használt világatlaszt (a román–magyar kétnyelvű földrajzi atlaszt) használtam, mérésekkel meghatároztam az abban szereplő térképek vetületét (vetületanalízis) és georeferáltam azokat. A georeferálást több módszerrel is elvégeztem (vetületi koordináták, földrajzi koordináták, közös tartalmi elemek), a munkám gyakorlati haszna mellett a georeferálási módszerek hibáit hasonlítottam össze, egyúttal elméleti kérdésekre is válaszolva.



